Johan Bakkes (Bakkes, Johan) (Drie Reisigers)
Norrevøk ...................... 2008
"Die klim van 'n berg is amper soos die lewenspad. Sonder om nou te erg filosofies te raak - jy staan onder in die vlak en voetheuwels met jou lewe voor jou. Dan pak jy hom aan. Dit gaan gepaard met stampe en stote en swaar. Daar's ook heerlike oomblikke - as jy rus en terugkyk na die pad waarlangs jy gevorder het. Maar ewig wink die kruin, en met hernieude krag stu jy opwaarts . . .
Die maklik begaanbare we ë hou vir Johan Bakkes geen aantrekkingskrag nie; nee, vir hom altyd maar die smalle weë wat met bloedsweet gepaardgaan. Dáár waar min ander dit nog gewaag het.
Norrevøk, so wil gerugte dit hê, is 'n klein ou dorpie net anderkant Novisibirsk in Siberië. Daar waar dit rérig koud raak, soos in minus-40-grade-koud. Maar as jou naam Bakkes is, is die woord norrevøk min of meer sinoniem met "nooit boedel oorgee nie" . . .
Hier is heerlike, avontuurlustige vertellings, propvol humor, en nooit sonder deernis vir die medemens nie. Ons lees van "'n Russiese plukspan", van "die kragman van Krasnoyarsk", van "die Engel van Qufu" . . .
Jy reis immer voort, en telkens kom die wete: soms moet jy eers die niemandsland betree om weer opnuut te kan besef wie jý is." - graffitibooks.co.za
To hell and gone ........ 2008 HUMAN & ROUSSEAU
"The author's adventurous spirit has taken him to destinations all over the world, the common thread being that these places are almost always off the beaten track.This collection of thrilling stories recounts his numerous exploits."
Nou's ons in ons donner in . 2006 HUMAN & ROUSSEAU
Perfek vir adrenalien-junkies. 'n Bundel met verhale oor die skrywer se talle reise en eienaardige ervarings, hetsy die uitklim van Ras Dehen, die hoogste bergkruin in Ethiopië, of 'n reis na die Danakil-woestyn.
"Na die groot sukses wat hy met sy debuut, Moer toe die vreemde in, behaal het, keer Johan C. Bakkes terug met nog 'n bundel verhale wat vertel van sy talle reise en buitengewone ervarings. Of dit nou gaan oor die uitklim van Ras Deshen, die hoogste kruin in Ethiopie, of 'n reis na die Danakil-woestyn, een van die mees onherbergsame gebiede op aarde (daar waar jou skoene smelt en jy letterlik kan voel hoe jou voete gaar word!), of wedervaringe veel nader aan die huis. Nou's ons in ons donner in is 'n titel wat die avonturier in elke leser sal wakker maak. Want soos die skrywer self se: 'Reis net saam, want die werklike reis is meesal anders as die droomreis - of is dit?'"
Moer toe die vreemde in . 2001 HUMAN & ROUSSEAU
"Elke keer as ek my rugsak voortsleep deur hierdie dik sand en versengende hitte, dink ek: Wat de donner soek ek nou al weer hier? Die sweet bars uit en loop strome deur kopdoek en baard."
My brein is afgesluit, ek sien nie meer die blink kabbeling van die rivier regs en die ruwe kranse wat hierdie skeurvallei omsluit nie. Agter my string 'n klomp mense. My kliënte en my verantwoordelikheid."
Of dit nou gaan oor sy ervaring as gids in die Visrivierskeurvallei in Namibië, sy ekspedisies na Kilimanjaro, sy besoek aan Timboektoe, of sy ander reise deur Afrika ... Johan Bakkes is 'n gebôre storieverteller wat weet hoe om sy lesers mee te voer, hulle saam te neem na al die wonderlike plekke wat hy self al besoek het. Soos hy dit self stel: "Ek is nie slim genoeg om strontstorietjies uit te dink nie - alles wat hier staan, is die reine waarheid, gesien deur my eie oë. Dis hoe dit moet wees, want dis die lewe ..."